Държавен вестник, бр. 43, 2013 г., стр. 59

БРОЙ  43	
Д Ъ Р Ж А В Е Н  В Е С Т Н И К 	
СТР.  59  
 
 
 
 
 
 
 
 
 
 
 
 
4.4.3.4. Изплакване и изсушаване:
Целта на изплакването е да се отстранят 
напълно остатъците от почистващи средства 
и дезинфектанти, за да се избегнат евентуални 
дразнения и алергични реакции при пациентите 
и персонала. Това се постига чрез интензивно 
и грижливо изплакване, чийто ефект зависи от 
експозицията, температурата и от количеството 
и качеството на използваната вода. 
По отношение на водата, която се използва 
за изплакване и изсушаване, се спазват следните 
принципи:
4.4.3.4.1. Химична чистота на водата:
За изплакване на почистени и дезинфекци-
рани медицински изделия се използва демине-
рализирана вода с цел избягване на корозия 
и изкристализиране на остатъци от разтвори. 
Корозията и кристализацията (образуване на 
крусти) водят до повреждане на медицинските 
изделия и могат да компрометират ефекта от 
последващата стерилизация.
4.4.3.4.2. Микробиологични свойства:
4.4.3.4.2.1. За изплакване на медицински из-
делия без особени изисквания към обработката 
се допуска използването на вода с качества, 
еквивалентни най-малко на качествата на пи-
тейната вода.
4.4.3.4.2.2. За изплакване на медицински из-
делия с повишени и с особено високи изисква-
ния към обработката (ендоскопи, инструменти 
за микроинвазивна хирургия и инструменти с 
дълги и тесни лумени) и като се има предвид 
честото контаминиране на водата от водопро-
водната мрежа с влаголюбиви бактерии (напр. 
Pseudomonas, Legionella, атипични Mycobacteriae), се 
изисква свободна от факултативни бактерии вода, 
например вода с качеството на Aqua purificata 
(пречистена вода) или Aqua ad injectibilia (инжек­
ционна вода). Осигуряването на необходимите 
количества такава вода става чрез използването 
на подходящи системи (за стерилна вода).
4.4.3.4.3. Изсушаване:
За изсушаване се препоръчва въздух под 
налягане. Недостатъчното изсушаване, особено 
на медицински изделия с повишени изисквания 
към обработката, при евентуално изплакване 
с контаминирана вода води до увеличаване на 
биологичния товар върху изделието.
4.4.3.5. Рутинен контрол при почистването:
Само чистите медицински изделия се под-
дават на надеждно стерилизиране. Това налага 
рутинен контрол на резултата от почистването. 
Контролът се провежда чрез:
4.4.3.5.1. Инспекция: Всички (външни и вът­
решни) повърхности на медицинските изделия 
трябва да са свободни от видими с невъоръжено 
око замърсявания. При медицински изделия с 
повишени и с особено високи изисквания спрямо 
обработката се налага и ползването на средства 
за оптическо увеличение. Освен за чистота на 
този етап медицинските изделия се проверяват 
за интактност и техническо амортизиране (напр. 
състояние на материала, наличие на пукнатини, 
корозирали повърхности).
4.4.3.5.2. Обективни методи (тестиндикатори): 
В рамките на рутинните проверки за доказване 
на органични замърсявания, съгласно стандарта 
EN ISO 15 883 и като част от системата за оси-
гуряване на качеството, следва да се прилагат 
и обективни методи, като:
4.4.3.5.2.1. количествените методи, напр. OPA 
спектрофотометричен тест;
4.4.3.5.2.2. полуколичествените методи, напр. 
тест по Biuret;
4.4.3.5.2.3. качествените методи, напр. класи-
чески нинхидринов тест. 
В случаите, когато резултатът не може да 
бъде оценен чрез инспекция (кухини, дълги и 
тесни лумени, критични медицински изделия 
с повишени и с особено високи изисквания), 
качеството на почистването и дезинфекцията 
трябва да бъде гарантирано на технологично 
равнище – чрез валидируеми автоматизирани 
процеси и рутинен параметричен контрол. 
4.4.3.6. Техническо обслужване и поддръжка 
на медицинските изделия. Проверка на функци-
оналната годност:
След проверката за чистота медицинските 
изделия подлежат на рутинна техническа под-
дръжка и проверка на функционалната год-
ност. Целта на проверките за чистота и функ-
ционално-техническа годност е изключване от 
цикъла на обработка на медицинските изделия, 
които не са почистени ефективно или които са 
станали негодни във функционално-техническо 
отношение и/или състоянието им не позволява 
надеждна стерилизация. 
Видът и обхватът на обслужването и функци-
оналният тест зависят от вида на медицинските 
изделия и от указанията на производителя и 
подлежат на вписване в СОП на обработващото 
звено. Не трябва да се допуска контаминиране 
на медицински изделия с вредни за здравето 
субстанции (напр. токсични смазки) или с час-
тици (талк), които евентуално могат да преми-
нат през следващите етапи на обработката като 
носители на микроорганизми. За смазване се 
допускат специални смазки (медицински бели 
масла), които не влияят върху ефикасносттта на 
стерилизацията.
4.4.3.7. Опаковане:
4.4.3.7.1. Принципи на опаковането:
Целта на опаковането е да предотврати рекон-
таминация на почистените, дезинфекцирани и 
евентуално стерилизирани медицински изделия, 
респ. да ги запази стерилни до момента на упо-
треба. Опаковането, респ. видът на опаковката 
следва да бъдат съобразени със:
4.4.3.7.1.1. метода на стерилизация (да не 
възпрепятства контакта на стерилизиращия 
агент – пара, газ, лъчи, с повърхностите на ме-
дицинските изделия);
4.4.3.7.1.2. свойствата на медицинските изделия 
(напр. да предпазва механично чувствителните 
части на медицинските изделия);
4.4.3.7.1.3. начина на транспортиране и съх-
ранение (евентуални механични натоварвания).
Опаковането трябва да става колкото се 
може по-скоро след почистване, дезинфекция и 
проверка на функционалната годност.